cyanic-selkie/wikianc huggingface dataset:
Fiji
Búskapur
Fiji verður roknaður fyri at vera eitt satt ferðamannaparadís, hagar fólk úr øllum heiminum og serliga úr Avstralia leita sær. Ferðavinna er eisini ein av týdningarmestu vinnunum í Fiji. Mest er tað heita veðrið og strendurnar sum draga fólk higar. Hvønn dag liggur hitin um 25 °C. Góð inntøka er av ferðavinnuni, men hon kann eisini fara at skaða náttúruna og hava ringa ávirkan á fólkið. Til dømis fara vatnið at ganga undan, tí at gistingarhúsini nýta so nógv vatn til svimjihyljar og stoytbað.
Uruguai
Marijuana
Sum fyrsta land í heiminum hevur Uruguai gjørt av, at tað ikki longur skal vera ólógligt at dyrka, selja og brúka marijuana. Eftir 12 tíma langa viðgerð í senatinum týsdagin 10. desember 2013 bleiv nýggja lógin samtykt við 16 atkvøðum fyri og 13 ímóti. Undirhúsið í Uruguai samtykti lógina longu í juni 2013, og roknað varð við, at hon skuldi setast í gildi í apríl mánaði í 2014. Sambært lógini fáa fólk 18 ár og eldri rætt til at keypa upp í 40 gramm av marijuana um mánaðin. Stjórnin vónaði, at lógarbroytingin fór at gera sítt til at steðga narkokartellunum í landinum, men tey ivasomu siga, at hon fer at gera tað lættari hjá fleiri fólkum at fáa rúsevni. Sálarfrøðingar siga, at lógin fer at elva til, at talið av fólkum við sálarsjúkum fer at vaksa, og skúlalærarar stúra fyri, at fleiri næmingar fara at dumpa. Og apotekarar eru ikki fegnir og siga, at nýggja lógin fer at skaða teirra umdømi.
Fiji
Búskapur
Nøkur fólk í hesum mongu oyggjum búgva í býum (uml. 50 %), men tey flestu lívbjarga sær av landbúnaði, til dømis at velta søtepli ella jamsrót.
Uruguai
Landslutir
Landið er býtt sundur í 19 landslutir:
Ulf Lundell
thumb|right|240px|Ulf Lundell. Ulf Lundell (føddur 20. november 1949 í Stockholm) er ein sangari, tónleikari, rithøvundur og listamaður úr Svøríki. Hann útgav sína fyrstu plátu í 1975, sum var lp'in Vargmåne. Í 1976 útgav hann sína fyrstu skaldsøgu, Jack. Síðan hevur hann verið sera virkin bæði innan tónleik og sum rithøvundur. Í 1980-árunum slóð Lundell ígjøgnum við sanginum "Öppna landskap", ein sangur, sum var í uppskoti til nýggjan tjóðsang, og sum seinni var spældur av Högvakten i Stockholm (vaktparadan).
FIFA 100
thumb|[[Pelé valdi út 125 av heimsins bestu fótbóltsleikarum (sum vóru á lívi í 2004) til ein lista fyri FIFA]] FIFA 100 er ein listi, sum Pelé útgav hin 4. mars 2004 í London á 100-ára degnum hjá FIFA. Listin vísir teir fótbóltsleikarar, sum sambært Pelé, eru teir sum tað tíðina 125 bestu fótbóltsleikarar sum vóru á lívi.
Tey lond, ið hava flestir leikarar á FIFA 100-listanum eru Italia, Frakland og Brasil við hvør sínum 14 leikarum.
Brian Kerr
Brian Kerr (føddur 3. mars 1953) er ein írskur fótbóltsvenjari, sum var venjari hjá Føroyska fótbóltslandsliðnum hjá monnum frá apríl 2009 til oktober 2011.
André Silva
André Miguel Valente da Silva (føddur 6. november 1995) er ein portugisiskur professionellur fótbóltsleikari, ið spælir sum álopsleikari fyri A.C. Milan og portugisiska fótbóltslandsliðið. Hann gjørdi hattrick á Tórsvølli móti Føroyum hin 10. oktober 2016, tað hendi í fyrra hálvleiki innan 25. minuttir (12', 22', 37').
Rógvi Joensen
200px|thumbnail|Rógvi Joensen í 2012. Rógvi Joensen (føddur 14. juli 1993) er ein føroyskur fótbóltsleikari, sum spælir við TB og føroyska U21 landsliðnum.
Trinidad og Tobago
200px|thumbnail|Trinidad og Tobago á kortinum 200px|thumbnail|Parlatuvier Strondin er væl umtókt ferðamál Trinidad og Tobago (enskt; Trinidad and Tobago) er eitt land í Suðurkaribiska Havinum í Norðuramerika. Landið fevnir um tær báðar høvuðsoyggjarnar Trinidad og Tobago og 21 aðrar minni oyggjar, sum allar eru partur í Smáu Antilloyggjum. Landið liggur 11 km frá stondini í Venezuela. Høvuðsstaðurin eitur Port of Spain, størsti býurin er San Fernando. Oyggjarnar fevna um eitt økið á 5 128 km². Almenna málið er enskt, men tað vanliga talaða málið er enskt kreólskt. Spanskt, ið verður tosað av eini 5% av fólkinum, er sokallað "first foreign language", tí oyggjarnar liggja tætt við venesuelansku strondina.
Søga
Tobago hevur verið hjáland undir Spania, Niðurlondum, Fraklandi og Stórabretlandi.
Trinidad gjørdist bretskt hjáland í 1802 og Tobago í 1814. Oyggjarnar savnaðust til eina fyrisitingarliga eind av bretum í 1890.
Trældómur bleiv forboðin um hálva 19. øld, og tað førdi til mangul uppá arbeiðskraft innan landbúnaðin, sum førdi til, at arbeiðskraft varð innflutt úr India, Kina og Portugal. Fyrst í 1900-talinum komu eisini tilflytarar úr Sýria og Libanon.
Fyrst í 1900-talinum varð farið í holt við at útvinna olju á Trinidad og seinni eisini náttúrugass.
Luttøka á Olympisku Leikunum
Trinidad og Tobago luttekur í Olympisku Leikunum. Á Summar-OL 2008 vunnu tey 2 bronsu heiðursmerki. Á Summar-OL 2012 van Trinidad og Tobago eitt gull og trý bronsu heiðursmeriki og endaði á einum 47. plássi.
HM í fótbólti
Í 2006 luttók Trinidad og Tobago fyri fyrstu ferð í einum HM endaumfari í fótbólti. Í fyrsta dystinum spældu teir javnleik móti Svøríki. Síðan taptu teir 2-0 móti Onglandi og 2-0 móti Paraguei, og endaðu á aftasta plássi í bólki B.
Premier League 2015-16
Premier League 2015-16 var tað 24. umfari í Premier League og tað 117. umfari í bestu ensku fótbóltsdeildini. Sesongin byrjaði 8. august 2015 og skuldi eftir ætlan enda 15. mai 2016. Men dysturin millum Manchester United og Bournemouth varð útsettur til 17. mai 2016, ið gjørdist seinasti leikdagur, hetta hendi orsakað av einum illgrunasamun pakka inni á stadion.
Birthe Wilke
thumb|right|[[Gustav Winckler & Birthe Wilke]] Birthe Wilke (fødd 19. mars 1936) er ein donsk songkvinna og sjónleikari. Hon fór undir lívsleið sína innan tónleik í 1950'unum við Bruno Henriksens orkester. Tá Bruno Henriksen stutta tíð seinni stovnaði Philips Grammofonplader í Danmark, gjørdist Birthe Wilke skjótt ein av best umtóktu artistunum har. Best kent frá hesum tíðarskeiðnum er Håndklaver og Charme, og Den Gamle Gartner.
Í 1957 gjørdist hon, saman við Gustav Winckler, nummar trý á Melodi Grand Prix við sanginum Skibet skal sejle i nat, og sjálvt um sangurin fekk kritikk í heimlandi hennara í fyrstuni, so er hann enn, meir enn hálva øld seinni, ein av størstu grand-prix-hittunum, ið Danmark nakrantíð hevur havt. Seinni luttók hon við øðrum grand-prix-løgum.
Rumenska fótbóltslandsliðið
Rumenska fótbóltslandsliðið umboðar Rumenia í altjóða fótbóltskappingum og verður stýrt av Rumenska fótbóltssambandinum.
Theresa May
Theresa Mary May (fødd Brasier, 1. oktober 1956) er ein bretskur politikari, ið var forsætisráðharri í Stórabretlandi og leiðari av Konservativa Flokkinum frá juli 2016 til juli 2019.
Theresa Mary varð fødd í Eastbourne í Onglandi 1. oktober 1956, dóttir ein sóknarprest. Hon las landafrøði á lærda háskúlanum í Oxford, har hon eisini møtti manni sínum Philip May. Hetta var til eina konservativa studenta-diskoveitslu, og var tað Benazir Bhutto, fyrrverandi forsætisráðfrú í Pakistan, sum fekk tey at hittast. Tey hava eingi børn. Hon hevur eina langa yrkisleið innan bankaheimin aftan fyri sær, har hon byrjaði í 1977 og arbeiddi har fram til hon bleiv vald til Undirhúsið í 1997 fyri valdømið Maidenhead í Berkshire. Frá 2010 og til hon gjørdist forsætisráðharri í 2016 var hon innlendismálaráðharri, ið er millum fýra tey týdningarmiklastu stjórnarráðini í Stórabretlandi.
Antigua og Barbuda
Antigua og Barbuda (enskt; Antigua and Barbuda) eru eitt oyggjaríki í eystara partinum av Karibiska Havinum. Landið liggur í oyggjabólkinum, ið nevnist Leewardoyggjar og liggur umleið 17 stig norðan fyri miðkring. Oyggjarnar eru partur av Smáu Antillunum og liggja norðanfyri Guadeloupe, eystanfyri Montserrat og St. Kitts og Nevis, og sunnan fyri Saint Martin. Høvuðsstaðurin eitur Saint John’s og landið hevur eitt sera tropiskt veðurlag við miðalhita ið liggur á umleið 27 °C alt árið. Kaldasta tíðin er frá desember til februar, og hetta tíðarskeiði verða oyggjarnar onkuntíð raktar av tropiskum ódnum. Mesta regnið er frá septembur til november. Landið hevur 153 kilometrar við strond og heili 365 strendur. Umleið % av teimum 70 000 íbúgvunum búgva á oynni Antigua, har eisini høvuðsstaðurin liggur. 9 av 10 av fólkunum hava sín uppruna frá afrikonskum trælum.
Rumenska fótbóltslandsliðið
Núverandi hópur
Hesir leikarar fingu landsliðsboð til HM 2018 undankappingardystirnir móti Armenia hin 8. oktober 2016 og Kasakstan hin 11. oktober 2016. ''Dystir og mál eru dagførd pr. 8. oktober 2016, eftir dystin móti .''
Premier League 2015-16
Eftir at Leicester City akkurát kláraði at sleppa undan niðurflyting í undanfarnu sesong, gjøridst liðið nú á fyrsta sinni í 132 ára søgu felagsins vinnari av ensku Premier League og gjørdist harvið tað 24. felagið ið gjørdist enskur fótbóltsmeistari og sætta felagið ið vann Premier League.
Lið
Tilsamans luttóku 20 lið í deildini, av teimum spældu 17 lið við í undanfarnu kapping 2014–15 og trý lið fluttu upp úr næstbestu deildini Football League Championship 2014–15.
Hat-tricks
4 Leikari skoraði 4 mál 5 Leikari skoraði 5 mál
Olsen Brothers
200px|thumbnail|Brøðurnir Olsen í 2008, "Noller" og Jørgen. Olsen Brothers (á donskum: Brødrene Olsen) er ein donsk rock/pop tónleika duo, og beiggjar, Jørgen (føddur 15. mars 1950) og "Noller" (Niels, føddur 13. apríl 1954) Olsen.
Stakplátur/stakfløgur
(Úrval)
Nukleolus
200px|thumbnail|Ljósmikrografi av kyknukjarnu og kjarnulikami (nukleolus). Kyknulikam ella nukleolus (nukleoli í fleirtal) er tað økið í kyknukjanini, har rRNA verður syntetiserað. Nukleoli eru ymisk á stødd og kunnu gerast heilt upp til 1 μm i tvørmáti.
Kyknukjarni
Kjarnin liggur vanliga miðskeiðis í kyknuni. Uttan um kjarnan liggur tunn hinna. Í kjarnanum er glær kjarnasevja, sum kromosomini flóta í. Vanliga síggjast kromosomini bara, tá ið kyknan býtir seg sundur. Meðan kyknan býtir seg sundur, verða kromosomini tjúkkir træðrir. Annars eru kromosomini kromatimkorn og klænir træðrir.
Finska fótbóltslandsliðið
Finska fótbóltslandsliðið umboðar Finnland í altjóða fótbóltskappingum og veðrur stýrt av Finska fótbóltssambandinum.
Núverandi hópur
Hesir leikarar fingu landsliðsboð til HM 2018 undankappingardystirnir móti Íslandi hin 6. oktober 2016 og Kroatia hin 9. oktober 2016.
''Dystir og mál eru dagførd pr. 9. oktober 2016, eftir dystin móti .''
Jógvan Martin Olsen
200px|thumbnail|Jógvan Martin Olsen í 2010 sum venjari hjá Víkingi Jógvan Martin Olsen (føddur 3. juli 1961) er ein føroyskur fótbóltsvenjari og fyrrverandi fótbóltsleikari. Hann var landsliðsvenjari hjá føroyska A-landsliðnum hjá monnum í fótbólti 2006-08 og hjálparvenjari frá 1996 til 2005.
Poul Ingason
250px|thumbnail|Poul Ingason í dystir fyri [[TB ímóti Víkingi í 2012]] Poul Ingason (føddur 28. september 1995) er ein føroyskur fótbóltsleikari, sum spælir við TB/FC Suðuroy/Royn og sum fyrr hevur spælt við ungdómslandsliðum hjá Føroyum. Hin 7. juni 2013 spældi Poul Ingason sín fyrst U21 landsdyst fyri Føroyar, hann bleiv skiftur inn í seinna hálvleiki, fekk eina avlevering frá tvørámanninum Gilla Sørensen og skoraði í allarseinasta minutti í dystinum móti Rumenia, so Føroyar fekk javnleik 2-2. Poul var bert 17 ára gamal, tá hann spældi henda dystin.
Serbiska fótbóltslandsliðið
Serbiska fótbóltslandsliðið umboðar Serbia í altjóða fótbóltskappingum og verður stýrt av Serbiska fótbóltssambandinum.
Montenegrinska fótbóltslandsliðið
The Montenegro national football team umboðar Montenegro í altjóða fótbóltskappingum og verður stýrt av Fudbalski Savez Crne Gore (FSCG), ið er montenegrinska fótbóltssambandið. Heimavøllurin hjá Montenegro er Podgorica City Stadium í Podgorica.
Núverandi hópur
''Dystir og mál eru dagførd 11. oktober 2016 eftir dystin móti Danmark.
Jan Dam
Jan Christian Dam (føddur 7. september 1968) er ein føroyskur fótbóltsleikari, sum hevur spælt 39 landsdystir fyri Føroyar frá 1990 til 2000, hetta tíðarskeiðið skoraði hann eitt mál fyri føroyska A-landsliðið, tað var í vinadysti móti Íslandi hin 8. august 1990, úrslitið gjørdist 3-2 til Ísland.
Germanar
Germanar vóru tey fólkini, sum búðu næst markinum til Rómverjaríkið. Millum kendastu ættirnar vóru gotar og vandálar. Fyrst í ár 400 fóru vandálarnir gjøgnum Gallia (nú Frakland) og haðani til Norður-Afrika og til Spania. Við Alarik á odda hertóku og rændu vesturgotar býin Róm í ár 410. Við Artala á odda komu húnarnir til Gallia, har teir vórðu steðgaðir í árinum 451. Í árinum 476 settu herhøvdingarnir hjá barbárum síðsta keisaran frá, og Vestur-Rómverjaríkið var fallið. Norðurevropeiska fólkið er ættað frá teimum gomlu germanunum, sum um tað munið, Jesus var føddur, búðu norðanfyri Romverjaríkið. Til hesa ætt verða eisini roknað m.a. fólkini í Norðurlondum, Týsklandi, Hollandi og Stórabretlandi. Flestu mál í Evropa eru indo-evropeisk, til dømis romansk- og germansk mál, umframt slavisk- og baltisk mál og fleiri mál í Suður-Asia. Føroyskt er eitt norðurgermanskt mál og føroyingar er germanskt fólkaslag.
Gunnar Zachariasen
200px|thumbnail|Gunnar Zachariasen í 2012. Gunnar Zachariasen (føddur 22. januar 1992 - deyður 25. september 2014) var ein føroyskur fótbóltsleikari, miðvallari, sum spældi fyri EB/Streym í 2013-14 og fyri U21 landsliðið hjá Føroyum. Áður spældi hann við U19 landsliðnum hjá Føroyum.
Landsliðsmál fyri U21 landsliðið
Hin 7. juni 2013 spældi Gunnar landsdyst fyri U21 landsliðið hjá Føroyum móti Rumenia. Hann skoraði mál fyri Føroyar eftir 29 minuttir.
Assýrar
thumb|Assýriska flaggið thumb|right|Assýrisk kvinna, 1939 Assýrar eru eitt fólkaslag við uppruna í økinum sum er markið millum núverandi Irak, Iran, Turkaland og Sýria. Nú á døgum livir ein stórur partur av assýrum í útlegd.
Gunnar Zachariasen
Andaðist í arbeiðsvanlukku
Gunnar Zachariasen arbeiddi í lastini umborð á einum grønlendskum skipi, sum var fyrrverandi Skálaberg. Har hendi ein arbeiðsvanlukka undir lossing. Teir høvdu hálað ein platt fullan av frystum fiski heilt upp úr lastini, tá platturin knappliga brotnaði, og eskjurnar raplaðu niður í lastina aftur. Gunnar stóð beint undir plattinum og fekk eskjurnar omanyvir seg. Hann doyði á staðnum.
Assýrar
Assýrar mynda størsta partin av kristna minnilutanum í Miðeystri.
Tungumál
Assýrar tosa eystaru málførini (dialektirnar) av aramæiska málinum, t.d. "eystur-assýriskt" (suroyo). Fyrr tosaðu assýrar akkadiskt, sum doyði úr í fyrstu øld e.Kr. Assýrar skiftu gomlu akkadisku kílaskriftina, ið teir nýttu at skriva á leirtalvur, út við assýriska stavraðið ið er ein eftirkomari av aramæiska stavraðnum. Assýrar vóru millum fyrstu fólkasløg ið tóku ímóti kristindóminum, uml. ár 45 e.Kr.
Arábar
Arábar ella arabarar (عرب), víðkaður týdningur arabisktmælt fólk, eru ein fjøletniskur (panetniskur) bólkur. Arábar búgva fyrst og fremst í Miðeystri, Norðurafrika, Afrikahorninum o.ø. pørtum av sokallaða "arabiska heiminum". Arábar tosa arabiskt mál, ið, saman við mentan og politiskum siðvenjum, knýtir teir saman.
Tarjei Vesaas
Tarjei Vesaas (føddur 20. august 1897, deyður 15. mars 1970) var ein norskur rithøvundur. Í nærum hálvthundrað ár kom við stuttum millumbili - krígsárini tó undantikin - skaldaverk frá hansara hond, fyrsta í 1923 og seinasta sama árið, hann doyði. Út ímóti 40 verk tilsamans. Vesaas skrivaði mest í óbundnum máli. Meira enn helmingurin av bókunum vóru skaldsøgur. Men tað komu eisini nøkur stuttsøgusøvn og nakrir sjónleikir. Ikki fyrr enn eftir Seinna heimsbardaga fór hann at royna seg í bundnum máli, og eisini her vísti hann sítt hegni. Tað gingu tó eini tíggju ár, áðrenn fólk rættiliga góvu sær far um skaldskapin hjá Tarjei Vesaas. Eisini tað, at hann skrivaði á nýnorskum, avmarkaði norsku lesifjøldina.
Ritverk
thumb|right|250px|Midtbø í Vinje, [[Telemark fylke|Telemark.]] Tær báðar skaldsøgurnar "Det store spelet" (1934) og "Kvinnor ropar heim" (1934) eru um lívið á einum bóndagarði. Frá at gera uppreistur vendir tann ungi bóndasonurin aftur til garðin og finnur samanhangin í luti sínum í tilveruni. Sama árið, Norra var hersett, kom "Kimen". Hon er um eitt friðarligt oyggjarsamfelag, sum sansaleys øði kemur í, tí manndráp er framt. Tað er krígsøldina, Vesaas hugsar um: "Det ukjende dyret stakk trynet inn på livet av mennesket". Og tá fólk hava summað seg, mugu tey spyrja seg sjálvi, hvørji tey eru, og viðganga, at tey vistu ikki, at tey vóru soleiðis. Tá bardagaárini vóru av, var hann til reiðar við "Huset i mørkret", ein symbolsk bók um hesi myrku árini í norsku søguni. Undrunarvert er, at Vesaas so stutt aftaná er førur fyri so ræðiligan hátt at lýsa menniskjuni, tí fólk vóru á gosi um framdar misgerðir.
Tær bøkur, ið koma eftir kríggið, eru eisini nógv merktar av tí ótryggu tilveruni, menniskjuni livdu undir. Hann tekur fram evni sum angist, skuldarkenslu, týningarhug og atomhóttan. Einsemiskenslan er stór, og tað kann vera so ymist, hvussu tað er við tí hjálpandi hondini. Tó finst sum heild ein lívsjáttandi áskoðan. Stílurin er knapporðaður, ábendandi við nógvum symbolskum myndum. Í 1957 kom "Fuglane", sum fyri mongum stendur sum høvuðsverkið millum skaldsøgurnar. Lisin beinleiðis er henda skaldsøgan ein lýsing av einum evnaveikum manni, Mattis, ið er um 40 ára aldur, og systur hansara, Hegu, ið hevur hann búgvandi heima. Vit fata so væl tað baks, hon hevur av honum. Har afturat má hon ansa eftir hvørjum orði, hon sigur við hann. Tá Jørgen kemur inn í myndina, broytist alt. Hega fær ein mann at halda seg til. Men samtíðis missir Mattis tað einasta menniskjað, hann er knýttur at. Hann kennir seg uttanfyri í øllum. Hóast Mattis ikki er "skarpur" sum hini, so er hann meira í samljóð við náttúruna. Hann skilur fuglamál. Tá Mattis skal tosa við systrina um sínar upplivingar, er tað, sum tveir ymiskir heimar møtast: skaldaheimurin og gerandisheimurin. Vesaas hevur sagt um Mattis, at hann er "eit sjøvportrett med visse atterhald".
Fyri "Isslottet" (1963) fekk Vesaas Bókmentavirðisløn Norðurlandaráðsins í 1964. Lýsingin av tí tølandi ísborgini festir seg í hugan. Men tað er eisini lýsingin av einum beinfrystum og byrgdum menniskjasinni, sum ikki tiðnar, fyrr enn vársólin sleppur framat: tá kærleikshondin frá einum øðrum menniskja rørir ein. Seinasta skaldsøgan "Båten om kvelden" kom út í 1968. Maðurin í bátinum á vatninum er sum so mangan myndin um lívsferð menniskjans.
Lívsleið
Vesaas var føddur á Vesaas-garðinum í Vinje í Telemørkini. Hann stóð til garðin, sum í eini tíggju lið hevði verið í somu ættini. Men hugurin stóð til bókina og at skriva. Og sum skald kom hann at útinna sítt lívsverk. Vesaas búsettist í Midtbø í grannalagnum, har hann vaks upp, við Vinjevatnið. Har búði hann ævi sína saman við konuni, Halldis Moren, ið eisini er skald. Hetta vakra landslagið mitt inni í Norra er í nógvum førum karmur um teir tilburðir, ið fara fram í bókum hansara. Og hesin landsparturin er kendur fyri at hava fostrað nógv listarfólk. Men Vesaas fevnir longur enn at vera heimstaðarskald. Tey evni, hann viðger, eru alment menniskjalig. Sjálvur var hann fámæltur, og longu tíðliga tóktist hann gátuførur. Hann hevði nógv inni við seg sjálvan. Men í skaldskapi sínum talar hann, tó at hann her eisini mangan er gátuførur. Hann skrivar nógv um tvíbýtta menniskjað, ið ber so nógv av bæði góðum og illum í sær. Hann talar t.d. um vind, ið blæsur heitur og myrkur úr teimum ókendu dølunum, ein hevur í sær.
Paramore
thumb|right|250px|Paramore í [[2009.]] Paramore er ein amerikanskur alternativur rokkbólkur, ið er mannaður av Hayley Williams, Jeremy Davis og Taylor York.
Søga
Í 2004 komu beiggjarnir, Zac Farro og Josh Farro, saman við Hayley Williams og stovnaðu bólkin Paramore. Seinni komu onnur við í bólkin, og í desember 2010 fóru teir báðir brøðurnir úr bólkinum, sum tó helt fram uttan teir.
Eurovision Song Contest 2009
Eurovision Song Contest 2009 var tann 54. í røðini av Eurovision Song Contest. Sangkappingin varð hildin hin 16. mai 2009 við 2 hálvfinalum 12. mai og 14. mai. Showið var hildið í Olimpijskij í Moskva, Russland. Noreg vann kappingina við sanginum Fairytale, sum Alexander Rybak sang.
Franska fótbóltslandsliðið
Franska fótbóltslandsliðið er fótbóltslandslið Fraklands. Tað verður stýrt av Fótbóltssamband Fraklands. Frakland gjørdist limur í FIFA í 1904 sjálvt um tað franska fótbóltslandsliðið ikki varð stovnað fyrr enn í 1919. Liðið hevur luttikið í 13 HM- og sjey EM-endaspølum. Tjóðarstadion hjá franska fótbóltslandsliðnum er Stade de France í Paris.
EM í fótbólti hagtøl
Frakland er eitt av teimum londunum í hevur staðið seg best á EM í fótbólti og hevur vunnið tveir titlar í 1984 og 2000. Liðið kemur beint eftir Spania og Týskland ið hava vunnið tríggir titlar hvør.
Nýlig landsliðsboð
SUS
Núverandi hópur
23-mans hópurin til EM í fótbólti 2016 varð kunngjørdur hin 12. mai 2016. Tølini hjá hópinum vóru kunngjørd 30. mai 2016. ''Dystir og mál pr. 4. juni 2016 eftir dystin móti Skotlandi.''
Nýlig landsliðsboð
INJ Player withdrew from the squad due to an injury PRE Preliminary squad / standby RET Retired from international football SUS Player suspended from national team
Hot Eyes
Hot Eyes var ein donsk sang-duo, sum í Danmark var betri kend sum Kirsten & Søren. Í duoini vóru Kirsten Siggaard (fødd 7. september 1954 í Slagelse) og Søren Bundgaard (føddur 4. mars 1956 í Glostrup). Søren var limur í tónleikabólkinum Sir Henry, sum luttók Dansk Melodi Grand Prix í 1983, Kirstin Siggaard luttók eisini tað árið sum einstaklingur. Árið eftir, í 1984, sungu tey bæði saman á Melodi Grand Prix, og vunnu kappingina. Tey luttóku eisini í fleiri ár á rað til donsku tónleikakappingina Dansk Melodi Grand Prix, sum tey vunnu í 1984 við sanginum Det' lige det, sum Søren hevði smíðja lag til og Keld Heick hevði skrivað tekstin. Keld Heick skrivaði eisini tekstin til allar hinar sangirnir, sum Hot Eyes framførdu á Dansk Melodi Grand Prix. Tey gjørdust nummar fýra á Eurovision Song Contest 1984, tað var besta plaseringin hjá Danmark síðan 1963. Í 1985 luttóku tey aftur í Dansk Melodi Grand Prix hesaferð við sanginum Sku' du spørg' fra no'en?, og fyri fyrstu og einastu ferð higartil, vunnu tey donsku kappingina tvey ár á rað. Níggju ára gamla dóttir Søren, Lea Bundgaard, luttók eisini saman við teimum. Tey blivu nummar 11 á Eurovision Song Contest tað árið.
Franska fótbóltslandsliðið
Topp-málskjúttar
Kelda: French Football Federation
Wacken Metal Battle Føroyar
Wacken Battle Føroyar er ein tungmálms- (heavy metal-) tónleikakapping, sum hevur verið hildin í Føroyum síðan 2012. Vinnarin av kappingini sleppur at framføra á Wacken Open Air í Týsklandi og at luttaka í Wacken Metal Battle, sum er samstundis. Í 2012 vann føroyski bólkurin Hamferð fyrst føroysku kappingina, Wacken Metal Battle Føroyar, og síðan vunnu teir eisini sjálva kappingina í Týsklandi Wacken Metal Battle, sum er ein kapping, ið fer fram meðan W:O:A er. Í 2013 verður tað føroyski bólkurin SIC, ið sleppur at framføra á W:O:A, tí hann vann Wacken Metal Battle Føroyar 2013.
Hot Eyes
1988 var eitt gott ár hjá Hot Eyes, tá teirra sangur, "Ka' du se, hva' jeg sa'?" vann danska MGP enn einaferð, og tað gjørdi at tey vóru tey fyrstu, sum vunnu sangkappingina 3 ferðir (Tommy Seebach gjørdi sama bragdi, tá hann vann fyri triðju ferð í 1993). Á Eurovision Song Contest 1988 (har tey vóru nevnd Kirsten & Søren og ikki Hot Eye), fingu tey eina góða plasering, tey gjørdust nummar trý, sum var besta plasering hjá Danmark í 25 ár. Kirsten var uppá vegin við sínum næsta soni, og tað sást sera væl, hon átti sonin bert tríggjar vikur eftir framførsluna.
Kirstin og Søren vóru ein duet fram til 1991, men tey góvu einki út eftir 1988. Í 1989 skrivaðu Søren og Keld Heick ein sang saman til danska MGP, hesaferð til Birthe Kjær, sum vann kappingina. Bæði Kirstin og Søren luttóku sum kórsangarar hjá Birthe, saman við Lei og Lupe Moe, sum sungu kór 10 ferðir fyri Danmark á ESC frá 1981 til 2002! "Vi maler byen rød" gjørdist nummar trý á Eurovision. Søren royndi eisini eydnuna sum tónasmiðjur í Dansk MGP í 1993 og 1999, men vann ikki. Eftir tað stovnaði hann sítt egna upptøkustudio "SB Studio" í Aalborg.
í 1986 og 1987 luttóku Kirsten & Søren aftur í danska MGP, men vunnu ikki. Tey gjørdust ávikavist nummar fýra við sanginum "Sig det, som det er" og nummar fimm við sanginum "Farvel og Tak". Um sama mundi, byrjaði Kirsten sína lívsleið innan sjónleikalívið, hon spældi bæði í einum sjónleiki og í musicals, eitt nú Chess og Les Misérables.
Jákup Zachariassen
Jákup Zachariassen (føddur 16. desember 1965) er ein føroyskur sangskrivari, tónleikari og framleiðari. Hann er uppvaksin í Gøtu og í Hvalba, men búsettist sum vaksin í Havn. Hann hevur samstarva bæði við føroyskar sangarar og útlendskar. Eitt nú kann nevnast, at hann hevur skrivað tey flestu av løgunum á fløguni Hallur with Stars and Legends hjá føroyska country sangaranum Halluri Joensen, har fleiri útlendskir country sangarar syngja saman við Halluri. Jákup spælir ymisk ljóðføri og framleiðir eisini tónleik. Hann hevur spælt ljóðføri, eitt nú á steel guitar og dobro á plátum hjá Alex Bærendsen, sum komu út í 2001 og 2003.
Wacken Metal Battle Føroyar
Wacken Metal Battle Føroyar 2013
Wacken Metal Battle Føroyar 2013 varð hildið í Sjónleikarhúsinum í Havn í tveir dagar, 15. og 16. mars. SIC vann kappingina og skal spæla í Wacken í august 2013. Heljareyga framførdi á tiltakinum í Føroyum.
Hallur with Stars and Legends
Hallur with Stars and Legends er ein fløga, sum kom út 13. juni 2013 í Føroyum. Tað er Hallur Joensen sum syngur á øllum sangum, men hann hevur eisini gestasangarar á øllum sangunum. Ein sangur verður sungin av gestasongkvinnuni Tania Hancheroff. Onnur ið syngja saman við Halluri á hesi útgávuni eru: Bellamy Brothers, Dawn Sears, Charley Pride, Vince Gill, Sonya Isaacs, G. Thomas, Kris Kristofferson, Woody Wright, David Peterson, Bobby Bare, Yohanna, James Burton. Jákup Zachariassen eigur sjey av løgunum, harav eitt av teimum, Not Worried, er skrivað saman við Kristoffer Mørkøre.
Wacken Metal Battle Føroyar
Wacken Metal Battle Føroyar 2012
Hamferð vann Wacken Metal Battle Føroyar í mars 2012. Seinni sama árið, í august 2012, vunnu teir eisini kappingina í Týsklandi, sum varð hildin á Wacken Open Air festivalinum.
Jákup Zachariassen
Tónleikaútgávur
Jákup Zachariassen hevur spælt á ymisk ljóðføri, skrivað løg og tekstir til sangir á tónleikaútgávur hjá føroyskum tónleikabólkum og sangarum:
Semittar
Semittar er søguliga heitið fyri tey fólkasløg ið tosa og hava tosað semitisk mál. Orðið "semittur" kemur av syni Nóa nevndur Sem, ið sambært bíbliuni var ættfaðir at teimum semitisku fólkasløgunum, tvs. m.o. arábar, aramæaar, hebræar, bábylonar, kartaginiensar, fønikar og etiopar. Orðið fevnir sostatt øll núlivandi og útdeyðu semitiskttalandi fólkasløgini, men er tvítýtt, tí tað blandar málfrøði og tjóðfrøði (etnografi) saman, og er sostatt ikki í samsvar við nútíðar vísind.
Heitið "semittur" verður stundum nýtt um jødar, serliga í neiliga forminum antisemitisma.
Georg Stage (skip)
250px|thumbnail|Skúlaskipið Georg Stage í einum norskum firði 250px|thumbnail|Galliónsfigurin á Georg Stage Georg Stage er eitt skúlaskip úr Danmark. Skipið hevur tríggjar mastrar, tað varð bygt í 1934 í Frederikshavn. Tað er 54 metrar langt, um bovsprýtið verður talt við, 34 metrar langt í vatnskorpuni. Skipið er 8 metrar breitt og stingur 4 metrar í dýpdini. Hægsta masturin er 30 metrar høg og har eru 20 segl.
Helgi Dam Ziska
thumb|Helgi Dam Ziska í talvleiki á [[Andorra í 2009]] Helgi Dam Ziska (føddur 26. juli 1990 í Havn ) er til nú (2016) besti føroyski telvarin nakrantíð. Hann er einasti føroyingur, ið hevur vunnið sær stórmeistaraheitið. Tað gjørdi hann á Talvolympiaduni 2016 í Baku, tá ið hann vann á Jose Daniel Gemy úr Bolivia.
Lívsleið innan talv
Helgi byrjaði at telva sum smádrongur. Tá ið táverandi heimsmeistarin í talvi, Garry Kasparov, vitjaði í Føroyum, var Helgi 10 ára gamal og longu sera áhugaður í talvi. Helgi var líka við at súkkla á heimsmeistaran, tá ið Karparov og táverandi føroyski mentamálaráðharrin Tórbjørn Jacobsen og táverandi formaður í Talvsambandi Føroya gingu yvirum vegin Niels Finsensgøtu við Viðarlundina í Havn. Helgi vann unglinga FM í talvi í 2004, tá var hann 13 ára gamal. Hann segði í samrøðu við Suna Merkisstein í útvarpssending hjá Kringvarpi Føroya, at hann minnist, at hann tá hevði sagt við Tórð Mikkelsen hjá Kringvarpinum, at hann setti sær sum mál at gerast altjóða stórmeistari í talvi. Tveir av vinmonnum hansara, ið sótu beint við, hildu hann vera øran í høvdinum at seta sær so høg mál.
Í august 2013 vann Helgi sín fyrsta GM norm, tá hann luttók í kapping í Riga í Lettlandi. Tað var fyrsta stigið á leiðini móti stórmeistaraheitinum, fyri at gerast stórmeistari skuldi hann vinna GM normin tríggjar ferðir. Ongin annar føroyingur hevur nakrantíð vunnið henda normin fyrr, so Helgi skrivaði søgu í føroysku talvsøguni við at gerast fyrsti føroyingur nakrantíð, ið hevur vunnið ein GM norm í talvi. Tá ein dagur var eftir av kappingini í Riga, hevði Helgi fingið 5,5 stig, vunnið trý talv og spælt fimm ferðir javnt. Hetta var nokk til at tryggja honum fyrsta GM normin. Gott trý ár seinni eydnaðist tað Helga at vinna stórmeistaraheitið. Tað hendi á Talvolympiaduni 2016 í Baku, tá ið hann vann á Jose Daniel Gemy úr Bolivia.
Gilli Rólantsson
Gilli Rólantsson Sørensen (føddur 11. august 1992) er ein føroyskur fótbóltsleikari av Tvøroyri, sum spælir við Odd í Eliteserien í Noregi. Hann skifti felag frá Brann til Odd í 2021. Áðrenn skiftið til Brann í 2016 spældi hann 23 dystir í Superliguni við AaB. Gilli spælir eisini á føroyska A-landsliðnum.
Helgi Dam Ziska
Talv OL 2012
Helgi Dam Ziska luttók á Talv-OL í Istanbul í september 2012. Teir fingu besta úrslit higartil, um hugt veður eftir, hvussu nógv prosent teir vunnu, teir vunnu 56% av leikunum, sum teir telvaðu. Føroyar endaði sum nummar 68 av 157 londum. Áðrenn kappingina var Føroyar mett til at vera á einum 74. plássi. Føroyar fekk í alt 24½ stig av 44 møguligum. Teir vunnu fimm dystir, taptu fýra og telvaðu tveir javnt. Helgi Dam Ziska (1. borð) var toppskjútti við 6½ stigi. Armenia vann kappingina. Helgi vann móti Abdalsalam Abubukr úr Sudan, Fancy Stuar úr Papua Ný Gunea, Blijstra Wim úr Hálendsku Antillunum, og móti Wynn Zaw Htun úr Myanmar. Helgi leikti javnt móti GM Mchedlishvili Mikheil úr Georgia, IM Dive Russell úr Ný Sælandi og móti Gruenfeld Yehuda úr Ísrael. Hinir føroyingarnir sum luttóku á Talv-OL 2012 vóru: IM John Arni Nilssen, IM John Rødgaard, Jóan Hendrik Andreasen og Rógvi Egilstoft Nielsen.Helgi gjørdist samanlagt nummar 96 av øllum telvarunum, um hugt verður at stigum og nummar 120 tá hugt verður at prosentum (hetta sæst á yvirlitið yvir topp-150 av bestu telvarunum á Talv-OL 2012, trýst á "According points" við "Best players").
Vann smálandakapping í 2016
Í apríl 2016 luttók Helgi í smálandakapping í Luksemborg fyri einstaklingar. Kappingin nevndist á enskum: European Small nations Individual Chess championship 2016. Tað var eitt umboð fyri hvørja smátjóð í Evropa, ið luttóku, umframt at vertstjóðin hevði ein eyka telvara og so var ein eyka ið kom við uppá eitt wild card. Allir telvaðu móti øllum. Tá ið eitt umfar var eftir, lá Helgi á odda við einum hálvum stigi. Seinasta dagin vann hann sítt talv og endaði kappingin tí við, at Helgi vann einstaklingatalvkappingina. Helgi verður tí við í World Cup 2017 í Tbilisi í Georgia, har tað verður kappast um rættin at bjóða heimsmeistaranum í talvi av. Áðrenn kappingina hevði Helgi ratingtalið 2539, og eftir kappinga var ratingtalið 2542.
Vann bronsu á Heini Olsen Memorial kapping í Klaksvík 2010
Helgi Dam Ziska luttók í talvkapping í Klaksvík í juli 2010. Kappingin varð nevnd Heini Olsen Memorial til minnis um føroyska telvaran Heina Olsen, sum doyði sama árið. Vinnararnir av kappingini vóru hesir:
Gilli Rólantsson
Landslið
Hin 3. september 2017 skoraði hann sítt fyrsta mál fyri føroyska A-landsliði í einum 1-0 sigri móti Andorra á Tórsvølli.
Helgi Dam Ziska
Ársins Telvari
Helgi Dam Ziska varð valdur til Ársins Telvara 2010, og var tað fjórða árið á rað, at hann fekk henda heiður.
Gilli Rólantsson
Fótbóltsfeløg
Barnaárini spældi Gilli við TB á Tvøroyri. Sum ungur fótbóltsleikari fór hann í 2010 til Skotlands at spæla fótbólt við ungdómsliðnum hjá F.C. Aberdeen. Heimafturkomin úr Skotlandi spældi hann aftur við TB frá juni 2011, til hann fekk sáttmála við B36, har hann spældi í 2013. Hin 24. januar 2014 spældi hann venjingardyst við AaB í Superliguni móti F.C. Horsens, AaB vann dystin 2-0, Gilli skoraði annað málið hjá AaB. Hin 18. august 2016 varð hann seldur frá AaB til Brann. Brann spælir í bestu norsku fótbótbóltsdeildini, Eliteserien.
Helgi Dam Ziska
Talv OL 2014 í Tromsø
Helgi luttók á Talv OL í Tromsø í august 2014. Áðrenn kappingin byrjaði hevði Helgi 2507 stig og heitið IM. Hann hevði møguleikan at fáa stórmeistaraheitið á Talv-OL 2014. Hinir á føroyska talvlandsliðnum, sum luttóku á talvolympiaduni vóru: IM John Arni Nilssen (2322), IM John Rødgaard (2361), Olaf Berg (2320) og føroyameistarin frá Talv-FM 2014, Høgni Egilstoft Nielsen (2256). Finnbjørn Vang var ferðaleiðari. Áðrenn Talv-OL 2014 byrjaði, var føroyska liðið styrkismett sum nummar 72 av 178 liðum.
Ársins Ítróttarnavn í Føroyum
Helgi Dam Ziska vann heiðurin Ársins Ítróttarnavn 2006, sum Kringvarpið skipaði fyri á hvørjum ári til 2009, tá svimjarin Pál Joensen hevði vunnið heiðurin trý ár á rað. Onnur sum vóru nomineraði í 2006 árið vóru: Heidi Andreasen, Elspa Mørkøre, Katrin Olsen og B36. Helgi var bert 16 ára gamal, tá hann vann heiðurin Ársins ítróttarnavn.
Talv OL 2010
Helgi Dam Ziska var ein av føroysku telvarunum, sum luttók á Talvolympiaduni í Russlandi í september 2010. Føroyska talvlandsliðið var seedað sum nummar 83. Telvararnir á føroyska landsliðnum til OL 2010 eru:
Gilli Rólantsson
Landslið
Gilli hevur spælt við U17, U19 og U21 hjá Føroyum, hann var liðskipari á U21 landsliðnum. Hann varð úttikin til A-landsliðið hjá Føroyum í 2012, men spældi sín fyrsta landdyst móti Teilandi 21. februar 2012, tað var ein vinadystur. Í 2014/15 spældi hann átta landsdystir í EM undankapping. Hin 3. juni 2016 spældi hann við føroyska landsliðnum, tá teir møttu Kosovo í fyrsta altjóða dystinum hjá landinum, eftir at tað gjørdist limur í UEFA.
Helgi Dam Ziska
Talv EM 2011
Helgi Dam Ziska luttók á Europameistara talv stevnuni í Frankaríki í apríl 2011. Helgi fekk sera góð úrslit og var líka við at vinna sær tittulin GM (Stórmeistari). Helgi gjørdist nummar 86 í Europa við 6,5 stigum, frammanfyri 80 stórmeistarar (GM) í Europa. Vinnari gjørdist Vladimir Potkin úr Russlandi við 8,5 stigum. Áðrenn kappingina var Helgi styrkismettur nummar 196 av 400 telvarum.
Jóhanna Guðrún Jónsdóttir
250px|thumbnail|Yohanna Jóhanna Guðrún Jónsdóttir (fødd 16. oktober 1990 í Danmark) betri kend sum Yohanna er ein íslendsk songkvinna. Hon vann Söngvakeppnin í 2009 og umboðaði Ísland í Eurovision Song Contest 2009 í Moskva, Russland við sanginum "Is It True?", Friðrik Ómar, Erna Hrönn Ólafsdóttir og Hera Björk sungu backing røddir. Sangurin endaði á øðrum plássi. Í 2013 sang hon duet við føroyska Hallur Joensen. Hon vaks upp í Hafnafirði í Íslandi og gav út sína fyrstu fløgu sum 9 ára gomul, tað var ein fløga við útlendskum sangum, sum vóru týddir til íslendskt.
Dawn Sears
Dawn Sears (7. desember 1961 – 11. desember 2014) var ein amerikonsk country songkvinna úr Minnesota. Hon gav út 3 studio solofløgur, harav tvær vóru útgivnar av stórum plátufeløgum, harumframt gav hon eisini fleiri stakløg og stakfløgur út. Nøkur av løgunum hava verið á hittlistum í Amerika og Kanada. Hon sang eisini backing røddir í orkestrinum Vince Gill's band og var limur í tónleikabólkinum The Time Jumpers. Í januar/februar 2013 var føroyski Hallur Joensen yviri í Nashville fyri at taka upp fjórðu fløgu sína: Hallur with Stars and Legends. Dawn Sears var gestasangari á tveimum av sangunum: Tonight I'm Coming Home og My Sweetest Hello. Stutta tíð eftir, at Hallur hevði verið í Nashville, fekk Dawn staðfest krabbamein í lungunum. Hon andaðist í Gallatin, Tennessee 11. desember 2014, 53-ára gomul. Sears var gift við Kenny Sears (tey spældu eisini saman í orkestrinum Time Jumpers), og átti eina dóttir, Tess.
Evropeiski gylti skógvurin
Fleirfaldaðir vinnarar
Lionel Messi og Christiano Ronaldo eru í løtuni (mai 2014) teir einastu leikararnir, sum heva megnað at vinna Evropeiska gylta skógvin tríggjar ferðir. Átta leikarar hava vunnið heiðurin tvær ferðir. Gerd Müller var tann fyrsti leikarin, ið vann tveir gyltir skógvar, tað var í 1969–70 og 1971–72. Lionel Messi, Cristiano Ronaldo, og Diego Forlán eru teir einastu leikararnir, ið enn eru aktivir og spæla í Evropa, sum kunnu vinna tríggjar ferðir ella meira tann Evropeiska Gylta Skógvin. Ally McCoist (1991–92 og 1992–93), Thierry Henry (2003–04 og 2004–05) og Lionel Messi (2011-2012 og 2012-2013) eru teir einastu leikararnir, ið hava vunnið tvey fylgjandi ár. Cristiano Ronaldo (Manchester United og Real Madrid), Diego Forlán (Villarreal og Atlético Madrid) og Mário Jardel (Porto og Sporting CP) eru teir einastu leikararnir, ið hava vunnið steypið við tveimum ymiskum feløgum. Cristiano Ronaldo er tann fyrsti og higartil (mai 2013) einasti leikarin, ið hevur vunnið steypið í tveimum ymiskum deildum (ymiskum londum), við Manchester United í ensku Premier League og við Real Madrid í sponsku La Liga.
Wacken Open Air
200px|thumbnail|Wacken Open Air festivalurin í 2005 Wacken Open Air (W:O:A) er tann størsti metalfestivalurin í Evropa og hevur verið hildin síðan 1990. Festivalurin verður hildin í einari bygd í Týsklandi, sum eitur Wacken í Schleswig-Holstein í Norðurtýsklandi. Í 2007 vóru 60000 vitjandi á festivalinum og tilsamans 72000 luttakandi, íroknað starvsfólk. Áskoðararnir koma úr øllum heiminum.
Á konsertunum verður eitt nú tónleikur sum power metal, deyðsmetal, svartmetal, fólkametal og gothic metal at hoyra.
Av kendum útlendskum tónleikabólkum, sum hava framført á W:O:A, er Dimmu Borgir, Twisted Sister, Saxon, Warlock, Satyricon (saman við Nocturno Culto frá Darkthrone), Nightwish, Motörhead, Blind Guardian, Helloween og Gamma Ray. Føroyskir tónleikabólkar hava eisini framført á Wacken Open Air, eitt nú Týr og Hamferð. Í Føroyum hevur ein Wacken Battle Føroyar kapping verið hildin síðan 2012. Vinnarin av kappingini sleppur at framføra á Wacken Open Air og at luttaka í Wacken Metal Battle. Í 2012 vann føroyski bólkurin Hamferð fyrst føroysku kappingina, Wacken Metal Battle Føroyar, og síðan vunnu teir eisini sjálva kappingina í Týsklandi Wacken Metal Battle, sum er ein kapping, ið fer fram meðan W:O:A er. Í 2013 verður tað føroyski bólkurin SIC, ið sleppur at framføra á W:O:A, tí hann vann Wacken Metal Battle Føroyar.
Wacken Open Air 2012
Wacken Open Air 2012 var hildið frá hósdegnum 2. august til leygardagin 4. august. thumb|Rain Shatter Band from Guadalajara, México. In the Bullhead City Circus Stage W:O:A 2012